Карлос Тевес

Карлос Алберто Тевес (шпан. Carlos Alberto Tévez, роден на  во Буенос Аирес, Аргентина) — аргентински фудбалер, напаѓач на Бока Хуниорс и на аргентинската репрезентација. Неговата примарна позицијата е класичен напаѓач, но исто така во периодот додека играл за Манчестер Сити, бил користен на позицијата зад напаѓач во 4-2-3-1 формацијата на Роберто Манчини.

Марадона го нарекол Тевес аргентински пророк на 21-от векThe New Hammers..

Кариера
Клупска кариера
Тевес е роден во Сиудадела, град во покраината Буенос Аирес како Карлос Алберто Мартинес. Својте фудбалски почетоци ги направил во клубот Ол Бојс, а потоа преминал во Боку Хуниорс. За време на ова два клуба околу него, го променил своето презиме во девојачкото презиме на својата мајка. Како дете случајно си истурил вриена вода по телото од која се здобил со изгореници од трет степен и останал во болница два месеци.El País  Како последица од тоа му останале раните од десното уво до градите. Додека играл за Бока Хуниорс, управата на клубот му понудила да му плати операција, но тој го одбил тоа со образложение дека лузните се дел од неговото минато.Clarín   Со Бока Хуниорс ги освоил Апертура 2003, Копа Либертадорес и Интерконтиненталниот куп истата године, како и Копа Судамерикана 2004 година.

Во јануари 2005, Тевес ја напуштил Бока и потпишал за Коринтијанс за сума од 15 милиони евра, како дел од договорот кој го постигнал бразилскиот клуб со агенцијата Медија спортс инвестментс, која ги поседувала правата на Тевес. Неговиот трансфер бил најскапо платен во јужноамериканскиот фудбал. Бил прогласен за најдобар играч на првенството, а истотка тоа било првпат после 1976 година ова признание да го добие еден странски фудбалер.

На 31 август 2006 година, Тевес се преселил во Вест Хем Јунајтед кој објавил дека постигнал договор со агенцијата Медија спортс инвестментс за откуп на Тевес и Хавиер Маскерано, за надомест од 12 милиони £ за секој од нив посебно. Во својата единствена сезона со чеканите, постигнал 7 гола на 26 настапи, вклучувајќи го и оној во последното коло од првенството, за победа од 1-0 над Манчестер Јунајтед, со кој помогнал на Вест Хем да избегне испаѓање.

Во летниот преоден рок 2007 година, Тевес му се приклучил на Манчестер Јунајтед, но Вест Хем и понатаму ги задржал правата врз играчот. Играјќи за Манчестер Јунајтед, Тевез успеал да освои две титули во Премиер лигата, еден Лига куп, еден Комјунити Шилд, како и по еден наслов во Лигата на шампионите и Светското клупско првенство.

Откако му истекла позајмицата од осумнаесет месеци, Манчестер Јунајтед сакал да го откупи неговиот договор. Тие постигнале договор со неговата агенција, но Тевез бил незадоволен со минутажата одбил да го потпише понудениот петогодишен договор. Медиумите го најавиле неговиот трансфер во Ливерпул, но наместо нив Тевес го избрал Манчестер Сити и со тоа станал првиот играч кој преминал од едниот во другиот манчестерски клуб по Тери Кук во 1999.

На 26 јуни 2013, Тевес го напуштил Манчестер Сити по 4 сезони поминати во клубот и се преселил во Италија, потпишувајќи за тамошниот шампион Јувентус.Официјално - Карлос Тевез во Јувентус bukvar.mk Во својата прва сезона бил најдобар стрелец на клубот со 19 постигнати гола во Серија А, помагајќи му на Јувентус да го освои Скудетото.Тевез:Сега е време за славје и опуштање Grid.mk Исто така постигнал еден гол во победата со 4-0 над Лацио во Суперкупот.

Следната сезона Тевес одново бил ударната игра во нападот на екипата на Јувентус постигнувајќи 29 гола во сите натпреварувања. На крајот на сезоната со клубот освоил домашен дабл, и играл во финалето на Лигата на шампионите каде биле поразен од Барселона со 3-1.

По речиси една деценија играње во Европа, во јули 2015 Тевес се вратил во Аргентина во екипата на Бока Хуниорс, за сума од 6,5 милиони евра но во размена на играчи.

 Репрезентативна кариера 
Тевес со репрезентацијата на Аргентина учествувал на Светското првенство за играчи под 17 години. На Летните олимписки игри 2004 бил најдобар стрелец на тимот кој го освоил златниот медал; Тевес постигнал осум гола во шест натпревари на турнирот, вклучувајќи го и победоносниот погодок во финалето.

За сениорската репрезентација играл на Светското првенство 2006 и постигнал еден гол против Србија и Црна гора (6-0) во групната фаза. Учествувал и на Светското првенство 2010 и постигнал два гола против Мексико во осминафиналето, помагајќи и на својата репрезентација да победи со 3-1 и да се пласира во четвртфиналето.

На Копа Америка 2011, Тевес бил единствениот играч од двете страни кој промашил во пенал-серијата во четврт-финалето против Уругвај, што резултирало со елиминација на Аргентина. По назначувањето на Алехандро Сабелја за селектор во јули 2011 година, Тевез не бил повикан во репрезентацијата на Аргентина цели три години, пропуштајќи го и Светско првенство во 2014 на кое неговите сонародници биле вицешампиони.

Сепак, по заминувањето на Сабелја од клупата на Аргентина, новиот селектор Херардо Мартино го повикал одново Тевес за пријателските натпревари во ноември 2014. Тевес бил повикан и на Копа Америка 2015 во Чиле, каде за разлика од пред четири години кога во четврт-финалето на турнирот бил трагичар сега го постигнал победничкиот погодок во пенал-серијата против Колумбија (5-4 за Аргентина) со кој и донел пласман на својата селекција во полуфиналето. Аргентина стигнала до финалето каде биле поразени од домаќинот Чиле на пенали со 4-1.

Титули
Клупски
  Бока Хуниорс  
Примера Дивисион (1) : 2003 Апертура
Копа Либертадорес (1) : 2003
Копа Судамерикана (1) : 2004
Интерконтинентален куп (1) : 2003
Куп на Аргентина (1) : 2014-2015

  Коринтијанс  
Кампеонато Бразилеиро Серија А (1) : 2005

  Манчестер Јунајтед  
 Премиер лига (2) : 2007-2008, 2008-2009.
 Лига куп (1) : 2008-2009
 ФА Комјунити Шилд (1) : 2008
 Лига на шампиони (1) : 2007-2008
 ФИФА Светско Клупско првенство (1) : 2008

  Манчестер Сити  
 Премиер лига (1) : 2011-2012
 ФА Куп (1) : 2010-2011
 ФА Комјунити Шилд (1) : 2012

 Јувентус 
 Серија А (2) : 2013-2014, 2014-2015
 Суперкуп на Италија (1) : 2013
 Куп на Италија (1) : 2014-2015

Репрезентативни
  Аргентинска репрезентација  
20px|златен медал Јужно американско првенство за играчи до 20 години : 2003
20px|златен медал Летни олимписки игри : 2004

 Клупска статистика 
Статистиката е ажурирана на 24 октомври 2016.

+ Сезона Клуб Првенство Национален куп Континентален куп Останати купови Вкупно Лига Наст Гол Лига Наст Гол Лига Наст Гол Лига Наст Гол Наст Гол 2001-2002  Бока Хуниорс  ПД  11  1  -  -  -  -  -  -  -  -  -  11  1 2002-2003  ПД  32  11  -  -  -  КЛ  3  1  -  -  -  35  12 2003-2004  ПД  23  12  -  -  -  КЛ  12  5  ИнтК  1  0  36  17 2004-2005  ПД  9  2  -  -  -  КЛ+КС  10+9  3+3  -  -  -  28  8 2005  Коринтијанс  А1/SP+А  13+29  7+20  КБ  6  4  КС  4  0  -  -  -  52  31 2006  A1/SP+А  7+9  6+5  -  -  -  КЛ  8  4  -  -  -  24  15Вкупно Коринтијанс  20+38  13+25   6  4   12  4   -  -  76  46 2006-2007   Вест Хем Јунајтед  ПЛ  26  7  ФАКуп+ЛК  1+0  0  КУ  2Во преелиминарните рунди.  0  -  -  -  29  7 2007-2008  Манчестер Јуанјтед  ПЛ  34  14  ФАКуп+ЛК  2+0  1  ЛШ  12  4  -  -  -  48  19 2008-2009  ПЛ  29  5  ФАКуп+ЛК  3+6  2+6  ЛШ  9  2  КШ+СУ+Скп  1+1+2  0  51  15Вкупно Манчестер Јунајтед  63  19   11  9   21  6   4  0  99  34 2009-2010  Манчестер Сити  ПЛ  35  23  ФАКуп+ЛК  1+6  0+6  -  -  -  -  -  -  42  29 2010-2011  ПЛ  31  20  ФАКуп+ЛК  6+0  3  ЛЕ  7Еден настап во преелиминарните рунди.  0  -  -  -  44  23 2011-2012  ПЛ  13  4  ФАКуп+ЛК  0+1  0  ЛШ+ЛЕ  1+0  0  КШ  0  0  15  4 2012-2013  ПЛ  34  11  ФАКуп+ЛК  6+1  5+0  ЛШ  5  0  КШ  1  1  47  17Вкупно Манчестер Сити  113  58   21  14   13  0   1  1  148  73  2013-2014  Јувентус  А  34  19  КИ  1  0  ЛШ+ЛЕ  6+6  0+1  СИ  1  1  48  21 2014-2015  А 3220 КИ  2  0  ЛШ  13  7  СИ  1  2 4829Вкупно Јувентус  66  39   3  0   25  8   2  3  96  50 2015  Бока Хуниорс  ПД  12  5  КА  5  4  -  -  -  -  -  -  17  9 2016  ПД  11  4  КА 0 0  КЛ 85СА10209Вкупно Бока Хуниорс 98 35  5 4  4217 2 0 14756Вкупно во кариерата 398189 46 31  11335 9 4 566259

 Наводи 

 Надворешни врски 

Profile at FutbolPunto with maps and graphs 
Карлос Алберто Тевес на soccerway 
Карлос Алберто Тевес на transfermarkt

Категорија:Аргентински фудбалери
Категорија:Родени во 1984 година
Категорија:Живи луѓе
Категорија:Фудбалери на Светско првенство 2006
Категорија:Фудбалери на Светско првенство 2010
Категорија:Фудбалери на ФК Бока Хуниорс
Категорија:Фудбалери на ФК Коринтијанс
Категорија:Фудбалери на ФК Вест Хем Јунајтед
Категорија:Фудбалери на ФК Манчестер Јунајтед
Категорија:Фудбалери на ФК Манчестер Сити
Категорија:Фудбалери на ФК Јувентус
Категорија:Фудбалери од Премиер Лига
Категорија:Фудбалери во Серија А